CELEX ID: 32010R1125
Publication Date: 2010-12-03

Document:
KOMISIJOS REGLAMENTAS (ES) Nr. 1125/2010
2010 m. gruodžio 3 d.
kuriuo nustatomi grūdų intervenciniai centrai ir iš dalies keičiamas Reglamentas (EB) Nr. 1173/2009
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendras bendro žemės ūkio rinkų organizavimo reglamentas) (1), ypač į jo 41 straipsnį kartu su 4 straipsniu,
kadangi:
(1)
2008 m. gegužės 8 d. Komisijos reglamento (EB) Nr. 428/2008, nustatančio grūdų intervencinius centrus (2), I priede nurodomi kiekvienos valstybės narės intervenciniai centrai pagal grūdų rūšį, išskyrus kietuosius kviečius.
(2)
Komisijos reglamento (EB) Nr. 1173/2009 (3) priede nurodomi kietųjų kviečių ir ryžių intervenciniai centrai, numatyti Komisijos reglamento (EB) Nr. 670/2009 (4) 2 straipsnyje.
(3)
2009 m. gruodžio 11 d. Komisijos reglamentu (ES) Nr. 1272/2009, kuriuo nustatomos bendros išsamios Tarybos reglamento (EB) Nr. 1234/2007 įgyvendinimo taisyklės, susijusios su žemės ūkio produktų supirkimu ir pardavimu taikant valstybės intervenciją (5), nustatytos sąlygos, kurių nuo 2010-2011 prekybos metų reikia laikytis paskiriant ir patvirtinant grūdų intervencinius centrus bei jų sandėliavimo vietas. Viena iš tokių sąlygų yra minėto reglamento 3 straipsnio 1 dalies a punkto i papunktyje nurodytas reikalavimas, kad kiekviename intervenciniame centre turi tilpti ne mažiau kaip 20 000 tonų grūdų.
(4)
Reglamentu (ES) Nr. 1272/2009 nuo 2010 m. liepos 1 d. naikinamas Reglamentas (EB) Nr. 670/2009 (grūdams taikomos nuostatos).
(5)
Nuo 2010 m. liepos 1 d. grūdų intervenciniai centrai, paskirti remiantis Reglamento (EB) Nr. 1234/2007 41 straipsniu, turi atitikti Reglamento (ES) Nr. 1272/2009 2 ir 3 straipsniuose nustatytus reikalavimus. Todėl reikia panaikinti Reglamentą (EB) Nr. 428/2008 ir iš dalies pakeisti Reglamentą (EB) Nr. 1173/2009.
(6)
Remdamosi Reglamento (ES) Nr. 1272/2009 55 straipsnio 1 dalimi, valstybės narės Komisijos tarnyboms pateikė intervencinių centrų, kuriuos planuoja faktiškai paskirti, sąrašą ir šiems centrams, kuriuos jos patvirtino kaip atitinkančius būtiniausius Bendrijos teisės aktais nustatytus reikalavimus, priklausančių sandėliavimo patalpų sąrašą. Tais atvejais, kai narėse grūdų užauginta nedaug arba atlikus vertinimą nustatyta, kad grūdų perteklių turinčių vietovių nėra, ir pakankamai ilgą laiką intervencinių priemonių nenaudota, kai kurios valstybės apie grūdų intervencinius centrus nepranešė.
(7)
Siekiant, kad valstybės intervencijos schema veiktų tinkamai, reikėtų, kad Komisija intervencinius centrus nustatytų pagal jų geografinę padėtį ir paskelbtų jiems priklausančių sandėliavimo patalpų sąrašą su visa ūkinės veiklos vykdytojams, kuriems taikoma valstybės intervencija, būtina informacija.
(8)
Šiame reglamente numatytos priemonės atitinka Bendro žemės ūkio rinkų organizavimo vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (ES) Nr. 1272/2009 2 straipsnyje nurodyti grūdų intervenciniai centrai nustatomi šio reglamento priede.
Kiekvienam intervenciniam centrui priklausančių sandėliavimo patalpų adresai ir išsami su jais bei intervenciniais centrais susijusi informacija skelbiama internete (6).
2 straipsnis
Reglamentas (EB) Nr. 428/2008 panaikinamas.
Reglamento (EB) Nr. 1173/2009 priedo A skirsnis panaikinamas.
3 straipsnis
Šis reglamentas įsigalioja trečią dieną nuo jo paskelbimo Europos Sąjungos oficialiajame leidinyje.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje 2010 m. gruodžio 3 d.

EuroVoc Classification:
Level 1: 100147
100157
100161
Level 2: 100191
100197
100253
100282
Level 3: 5283
4291
5360
2449
1810
All Descriptors: 20
3170
4291
5283
5360